stanford-oval/wikipedia huggingface dataset:
วังตรอกสาเก
ประวัติ

เดิมเป็นบ้านพระยาพิชัยบุรินทรา เสนาบดีกรมเมืองวังหน้า เมื่อ พระยาพิชัยบุรินทราถึงอนิจกรรมและตกมาเป็นของหลวง สมเด็จพระบวรราชเจ้ามหาศักดิพลเสพ ประทานให้เป็นวังพระองค์เจ้าอินทวงศ์ เมื่อสิ้นพระชนม์แล้วในรัชกาลที่ 4 พระบาทสมเด็จพระปิ่นเกล้าเจ้าอยู่หัวพระราชทานให้เป็นวังที่ประทับแก่พระเจ้าลูกเธอ กรมหมื่นพิศาลบวรศักดิ์ เสด็จอยู่มาจนสิ้นพระชนม์ในรัชกาลที่ 5 ถึง รัชกาลที่ 6 พระราชทานให้เป็นวังที่ประทับกรมหลวงประจักษ์ศิลปาคม
วังนี้ แต่เดิมเรียกว่า วังสะพานเสี้ยวที่ 5 อยู่ริมคลองหลอดเยื้องวัดบุรณศิริมาตยารามฝั่งตรงข้าม คลองหลอดเป็นคลองเล็ก ๆ ที่เชื่อมคลองคูเมืองเดิมไปออกคลองโอ่งอ่าง ที่เรียกว่าวังสะพานเสี้ยวก็เพราะอยู่ใกล้กับสะพานเสี้ยว คือสะพานผ่านพิภพลีลาในปัจจุบัน เพื่อให้เห็นภาพชัดขึ้น คลองหลอดที่ว่านี้ คือคลองที่อยู่ข้างวัดบุรณศิริ วังไม่ได้อยู่ริมคลองทีเดียว หน้าวังเป็นตรอกเริ่มตั้งแต่ด้านหลังโรงแรมรัตนโกสินทร์ไปเชื่อมกับถนนตะนาวเรียกว่า “ตรอกสาเก” เนื่องจากเกือบสุดตรอกมีต้นสาเกต้นใหญ่ขวางอยู่ ทำให้ดูเหมือนว่าเป็นตรอกตัน แต่ความเป็นจริงสามารถผ่านออกไปถนนตะนาวได้ ชาวบ้านก็เลยเรียกวังนี้ว่า “วังตรอกสาเก” ตัวตำหนักใหญ่เป็นไม้สองชั้นหลังคามุงกระเบื้องดินเผา มีตำหนักเล็ก ๆ หลังหนึ่งอยู่ริมรั้วก่อนถึงประตูทางเข้าตำหนักใหญ่ ภายในวังปลูกต้นสาเกไว้ด้วยเหมือนกัน
กรมหลวงประจักษ์ศิลปาคมนับเป็นเจ้านายรุ่นใหญ่ในบรรดาพระราชโอรสในพระบาทสมเด็จพระจอมเกล้าเจ้าอยู่หัว รัชกาลที่ 5 ทรงพระเมตตาชุบเลี้ยงไว้ใช้สอยใกล้พระองค์ โปรดให้ประทับอยู่ที่หมู่ตึกริมประตูรัตนพิศาลในพระบรมมหาราชวัง คือหมู่ตึกที่เคยเป็นกระทรวงการคลังในกาลต่อมา ในการเสด็จประพาสต้นไปในที่ต่าง ๆ หรือเสด็จพระราชดำเนินไปต่างประเทศ มักจะได้รับเลือกให้ติดตามเสด็จด้วยเสมอ นับเป็นเจ้านายที่ทรงโปรดปรานพระองค์หนึ่ง และเมื่อต้องไปรับราชการในหัวเมือง เพื่อรักษาดินแดนไทยทางภาคตะวันออกเฉียงเหนือในกรณีพิพาทกับฝรั่งเศสใน ร.ศ. 112 และเป็นแม่ทัพใหญ่ปราบจีนฮ่อในมณฑลลาวพวนจนสงบราบคาบ ก็จะประทับอยู่ในต่างจังหวัด นอกจากนี้ยังโปรดเกล้าฯ ให้เป็นข้าหลวงต่างพระองค์ สำเร็จราชการมณฑลฝ่ายเหนือ เมื่อ พ.ศ. 2436 ตั้งกองบัญชาการมณฑลลาวพวนที่บ้านหมากแข้ง ทรงสร้างความเจริญรุ่งเรืองจนได้ยกฐานะเป็นเมืองอุดรธานี
พ.ศ. 2442 โปรดเกล้าฯ ให้เป็นผู้บัญชาการทหารเรือ และได้กราบบังคมทูลลาออกจากราชการเนื่องจากพระพลานามัยไม่ดี และกลับมาประทับในพระบรมหาราชวังตามเดิม
ในรัชสมัยของรัชกาลที่ 6 มีพระราชประสงค์ใช้หมู่อาคารที่ประทับกรมหลวงประจักษ์ศิลปาคมเป็นสถานที่ราชการจึงได้โปรดฯ พระราชทานวังสะพานเสี้ยวให้กรมหลวงประจักษ์ศิลปาคมเป็นที่ประทับ เสด็จอยู่ต่อมาจนตลอดพระชนม์ชีพ สิ้นพระชนม์เมื่อวันที่ 25 มกราคม พ.ศ. 2467 พระชันษา 68 ปีเศษ
ปัจุจบันวังตรอกสาเกได้ถูกรื้อถอนลง โดยมูลนิธิกรมหลวงประจักษ์ศิลปาคม ร่วมกับวัดป่าบ้านตาด และกลุ่มศรีไทยใหม่ เพื่อนำไปปลูกสร้างใหม่ที่อำเภอเมืองอุดรธานี จังหวัดอุดรธานี เพื่อเป็นส่วนหนึ่งของพิพิธภัณฑ์กรมหลวงประจักษ์ศิลปาคม และเป็นการฉลองเมืองอุดรธานีลุเข้าสู่ปีที่ 132
สิ่งปลูกสร้างภายในวัง

ตำหนักใหญ่ของกรมหลวงประจักษ์ศิลปาคมและหม่อมนวม
ตำหนักเล็กของหม่อมเจ้าไศลทอง ทองใหญ่
ทุ่งศรีเมือง

| ทุ่งศรีเมือง |
| --- | --- |
อภิมหาเทียนพรรษาเฉลิมพระเกียรติ
ที่ตั้ง: อำเภอเมืองอุบลราชธานี จังหวัดอุบลราชธานี ประเทศไทย
พิกัดภูมิศาสตร์: 15°13′48.8″N 104°51′26.3″E﻿ / ﻿15.230222°N 104.857306°E﻿ / 15.230222; 104.857306
ผู้ดำเนินการ: เทศบาลนครอุบลราชธานี
สถานะ: เปิด
ทุ่งศรีเมือง เดิมชื่อ "นาทุ่งศรีเมือง" เป็นสถานที่ที่มีความสำคัญมาตั้งแต่ในอดีตของจังหวัดอุบลราชธานี เดิมเป็นที่ทำนาของเจ้าเมืองอุบลราชธานี และใช้เป็นสถานที่ประกอบพิธีกรรมเผาศพแบบนกหัสดีลิงค์ของเจ้าเมืองและเจ้านายพื้นเมืองอุบลราชธานีศรีวะนาไล ปัจจุบันใช้เป็นสถานที่ประกอบพิธีกรรมที่สำคัญของจังหวัด และเป็นสวนสาธารณะขนาดใหญ่ใจกลางเมืองเพื่อการพักผ่อนหย่อนใจ
ทุ่งศรีเมือง ตั้งอยู่ถนนอุปราช ตำบลในเมือง อำเภอเมืองอุบลราชธานี บริเวณหน้าศาลากลางจังหวัดอุบลราชธานีหลังเก่า (ปัจจุบันคือ พิพิธภัณฑสถานแห่งชาติอุบลราชธานี) ประกอบด้วยคูเมืองเป็นน้ำล้อมลอบ มีประตูทางเข้า 4 ทิศ 4 ประตู ซึ่งตั้งชื่อตามนามของเจ้านายพื้นเมือง คือ
อุบลเดชประชารักษ์ (เสือ ณ อุบล )
อุบลศักดิ์ประชาบาล
อุบลการประชานิตย์ (บุญชู พรหมวงศานนท์)
อุบลกิจประชากร
สิ่งก่อสร้างภายในทุ่งศรีเมือง

ประกอบด้วย
อภิมหาเทียนพรรษาเฉลิมพระเกียรติ หรือต้นเทียนจำลอง สร้างขึ้นเพื่อเฉลิมพระเกียรติ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม พ.ศ. 2542 ตอนกลางคืนจะสวยงามมาก
ศาลหลักเมืองอุบลราชธานี สร้างขึ้นเมื่อปี 2515
อนุสาวรีย์พระปทุมวรราชสุริยวงศ์ (เจ้าคำผง) ซึ่งเป็นผู้ก่อตั้งเมืองอุบลราชธานี
ปฏิมากรรมสมเด็จพระมหาวีรวงศ์ (อ้วน ติสฺโส) พระเถระที่ได้รับการยกย่องว่า เป็นนักปราชญ์แห่งภาคตะวันออกเฉียงเหนือ
ปฏิมากรรมพระอุบาลีคุณูปมาจารย์ (จันทร์ สิริจนฺโท) พระเถระที่ได้รับการยกย่องว่า เป็นผู้ทรงคุณวุฒิ ด้านคันถธุระ และวิปัสสนาธุระ
อนุสาวรีย์แห่งความดี (Monument of Merit) เป็นเชลยศึกชาวต่างประเทศ ในสมัยสงครามโลกครั้งที่ 2 สร้างไว้เพื่อเป็นที่ระลึกถึงความเมตตาปราณี และคุณงามความดีของชาวเมืองอุบลาชธานี
ปฏิมากรรมร่วมใจก้าวไปข้างหน้า สร้างขึ้นตามโครงการปฏิมากรรม กับสิ่งแวดล้อมเพื่อเยาวชน ซึ่งแสดงถึง ความสมานฉันท์แห่งความเป็นพี่น้องระหว่าง 4 ประเทศ คือ ไทย ลาว กัมพูชา และเวียดนาม
กิจกรรม และเทศกาลประเพณีที่จัด

งานประเพณีแห่เทียนเข้าพรรษา
งานสดุดีวีรกรรมพระปทุมวรราชสุริยวงษ์ (เจ้าเมืองอุบลราชธานีศรีวะนาไลประเทษราชคนแรก) วันที่ 9–10 พฤศจิกายนของทุกปี
งานรำลึกวันแห่งความดี ณ อนุสาวรีย์แห่งความดี วันที่ 11 พฤศจิกายนของทุกปี
งานกาชาดและงานปีใหม่
พิธีเผาศพแบบนกหัสดีลิงค์หรือนกสักกะไดลิงก์

ทุ่งศรีเมืองใช้เป็นที่ประกอบพิธีเผาศพเจ้านายพื้นเมือง และคณะอาญาสี่ ที่ประกอบไปด้วย เจ้าเมือง อุปฮาด ราชบุตร และราชวงศ์ ซึ่งตามความเชื่อโดยเฉพาะของตระกูล ณ อุบล ซึ่งนำโดย นายบำเพ็ญ ณ อุบล มีความเชื่อว่าตนเเละต้นตระกูลสืบมาจากราชสกุลที่มีมาแต่เชียงรุ้งแสนหวีฟ้า เเต่ว่าถ้าหากทำการรวบรวมเอกสารชั้นต้นเเละพงสาวดารทุกฉบับมาตรวจทาน กลับไม่พบว่ามีข้อมูลที่กล่าวถึงว่าพระวอพระตาซึ่งเป็นบรรพบุรุษของเจ้านายเมืองอุบลมีความเกี่ยวข้องกับเจ้าปางคำเเละราชวงศ์เชียงรุ่งแสนหวีฟ้าเเต่อย่างใด อีกทั้งความห่างกันของปี พ.ศ. ที่มีการปรากฎความมีตัวตนระหว่างเจ้าปางคำกับพระวอพระตา กลับมีความคลาดเคลื่อนห่างกันมากพอสมควร กล่าวคือช่วงอายุของเจ้าปางคำกับพระวอพระตาห่างกันเกือบร้อยปี จะเป็นบิดาเเละบุตรกันมิได้เพราะช่วงอายุห่างกันมากจนเกินไป อีกทั้งข้อมูลเก่าเเก่ที่สุดที่กล่าวถึงในเรื่องดังกล่าวซึ่งกล่าวถึงความเกี่ยวข้องกันระหว่างราชวงศ์เชียงรุ่ง, เจ้าปางคำกับพระวอพระตา รวมทั้งประเพณีที่ให้นางสีดาผู้ฆ่านกหัสดีลิงค์ มีปรากฎในเอกสาร สื่อ สิ่งตีพิมพ์ของนายบำเพ็ญ ณ อุบล ในยุคหลังเพียงเท่านั้น ก่อนหน้านี้หามีปรากฎไม่ งานพิธีเมื่อถึงแก่อสัญกรรมให้อัญเชิญศพขึ้นเมรุรูปนกหัสดีลิงค์ หรือนักสักกะไดลิงก์ แล้วชักลากออกไปบำเพ็ญกุศลที่ทุ่งศรีเมือง จำนวน 3 วัน จึงประกอบพิธีเผาศพ ซึ่งจะจัดทำเฉพาะกับเจ้านายเมืองอุบลราชธานีเท่านั้น
ครั้งเมื่อสมัยกรมหลวงสรรพสิทธิประสงค์ ข้าหลวงต่างพระองค์ประจำมณฑลอีสาน ได้มีการยกเลิกประเพณีเผาศพแบบนกสักกะไดลิงก์ที่ทุ่งศรีเมือง และสามารถให้พระเถระชั้นผู้ใหญ่ที่ทรงคุณธรรม เมื่อมรณภาพแล้วสามารถทำพิธีแบบนกสักกะไดลิงก์ได้ โดยพิธีเผาศพดังกล่าวจัดทำครั้งล่าสุดเมื่อราวปี พ.ศ. 2448 ของพระธรรมบาล (ผุย) นับว่าเป็นนกตัวสุดท้ายที่ได้ประกอบพิธีกรรม ณ ทุ่งศรีเมือง และ พ.ศ. 2558 ทางจังหวัดอุบลราชธานีได้ใช้ทุ่งศรีเมืองเป็นสถานที่ประกอบพิธีกรรมเผาศพแบบนกหัสดีลิงค์ขึ้นมาอีกครั้ง เพื่อฟื้นฟูขนบธรรมเนียมประเพณีของชาวอุบลราชธานีแต่เดิมมา โดยใช้ประกอบพิธีพระราชทานเพลิงศพ พระเทพกิตติมุนี อดีตเจ้าอาวาสวัดมหาวนาราม (พระอารามหลวง) พระเถระชั้นผู้ใหญ่ที่สำคัญของชาวอุบลราชธานี
อนุสาวรีย์เจ้าพระประทุมวรราชสุริยวงศ์ (เจ้าคำผง) ตั้งอยู่ภายในทุ่งศรีเมือง ฝั่งทิศตะวันออกเฉียงเหนือ
อนุสาวรีย์พระอุบาลีคุณปมาจารย์ (จันทร์ สิริจันโท) สถิตอยู่ภายในมณฑปริมทุ่งศรีเมืองฝั่งทิศใต้
คว็อน ฮย็อน-บิน

| คว็อน ฮย็อน-บิน |
| --- | --- |
권현빈

เกิด:  (1997-03-04) 4 มีนาคม ค.ศ. 1997 (27 ปี) โซล เกาหลีใต้
อาชีพ:  นักร้อง  นักแต่งเพลง  นายแบบ  นักแสดง 
ปีปฏิบัติงาน: พ.ศ. 2558–ปัจจุบัน
ตัวแทน: Ghost Studio
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: พ.ศ. 2560–ปัจจุบัน
อดีตสมาชิก: เจบีเจ
 นักดนตรี

ชื่อเกาหลี
ฮันกึล: 권현빈
ฮันจา: 權炫鑌
อาร์อาร์: Gwon hyeon-bin 
เอ็มอาร์: Kwŏn Hyŏnpin 
 
ลายมือชื่อ

คว็อน ฮย็อน-บิน (เกาหลี: 권현빈; เกิด 4 มีนาคม พ.ศ. 2540) หรือชื่อในวงการคือ บีนี (Viini) เป็นนักร้อง นักแต่งเพลง นายแบบ และนักแสดงชาวเกาหลีใต้ เป็นที่รู้จักอย่างดีจากการเป็นผู้เข้าแข่งขันในรายการ พรอดิวซ์ 101 ฤดูกาลที่สอง และอดีตสมาชิกวงเจบีเจ
ปัจจุบันได้ออกจากygแล้ว
ผลงานเพลง > อีพี

| ชื่อ | รายละเอียด | ตำแหน่งสูงสุดบนชาร์ต> เกาหลี  | ยอดขาย |
| --- | --- | --- | --- |
| ไดเมนชัน |  ออกจำหน่าย: 19 สิงหาคม พ.ศ. 2562  สังกัด: วายจีเอกซ์  รูปแบบ: ซีดี, ดิจิทัลดาวน์โหลด | 7 |  เกาหลี: 7,254 |
ผลงานเพลง > ซิงเกิล

| ชื่อ | ปี | ตำแหน่งสูงสุดบนชาร์ต> เกาหลี  | อัลบั้ม |  |  |
| --- | --- | --- | --- | --- | --- |
| "จีนี" (도깨비방망이) | 2562 | — | ไดเมนชัน |  |  |
| "เลิฟเดอะมูน" (달을 사랑해)  ร้องรับเชิญโดย อี ซู-ฮย็อน และ บลู | 2563 | — | มูนแอนด์บัตเตอร์ฟลาย |  |  |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
ผลงานเพลง > ซาวน์แทร็ก

| ชื่อ | ปี | อัลบั้ม |
| --- | --- | --- |
| "เรดคาร์เพต"    กับ อี ซู-ฮย็อน, ย็องดึก, ฮีจ็อง และซึงออน | 2560 | เพลงประกอบซีรีส์เรื่อง เทมโพราลีไอดอล  |
| "ไอซ์คาเฟ"    กับ อี ซู-ฮย็อน, ย็องดึก, ฮีจ็อง และซึงออน) | 2560 | เพลงประกอบซีรีส์เรื่อง เทมโพราลีไอดอล  |
| "ยูโนว์ไอเลิฟยู" (알면서 또 그래) | 2562 | เพลงประกอบซีรีส์เรื่อง ย็อนนม ตอนที่ 3 |
ผลงานเพลง > เครดิตการผลิต

| ปี | ศิลปิน | เพลง | อัลบั้ม | คำร้อง | ทำนอง |
| --- | --- | --- | --- | --- | --- |
| 2560 | เจบีเจ | "แฟนตาซี" (맞지?) | แฟนตาซี | ใช่ | ไม่ |
| 2561 | เจบีเจ | "ทรูคัลเลอส์" | ทรูคัลเลอส์ | ใช่ | ไม่ |
| 2561 | เจบีเจ | "ออนมายไมนด์" (어질어질) | ทรูคัลเลอส์ | ใช่ | ไม่ |
| 2561 | เจบีเจ | "มายฟลาวเวอร์" (꽃이야) | ทรูคัลเลอส์ | ใช่ | ไม่ |
| 2561 | เจบีเจ | "มูนไลต์" | ทรูคัลเลอส์ | ใช่ | ไม่ |
| 2561 | เจบีเจ | "วอนเดอร์ฟูลเดย์" | ทรูคัลเลอส์ | ใช่ | ไม่ |
| 2561 | เจบีเจ | "เอฟวีเดย์" (매일) | ทรูคัลเลอส์ | ใช่ | ไม่ |
| 2561 | เจบีเจ | "เอฟวีเดย์" (매일; เลิฟเวอร์) | ทรูคัลเลอส์ | ใช่ | ไม่ |
| 2562 | บีนี | "บิตเตอร์สวีต" (짠해) | ไดเมนชัน | ใช่ | ใช่ |
| 2562 | บีนี | "จีนี" (도깨비방망이) | ไดเมนชัน | ใช่ | ใช่ |
| 2562 | บีนี | "แบด" (나쁜말) | ไดเมนชัน | ใช่ | ใช่ |
| 2562 | บีนี | "แอฟเฟกชัน" (애틋해) | ไดเมนชัน | ใช่ | ใช่ |
ผลงานการแสดง > ซีรีส์

| พ> ศ. | เรื่อง | บทบาท | เครือข่าย |
| --- | --- | --- | --- |
| 2560 | Borg Mom | ควอน ฮยอน-บิน | MBC |
| 2560 | Temporary Idols | ควอน ฮยอน-บิน | Netflix |
| 2563 | The World of My 17 | จอง อู-กยอง | tvN |
| 2563 | Hanging On | คี ยอง-ซัง-โด | JTBC |
| 2563 | Café Kilimanjaro | ยุน ซัน-ฮา |  |
| 2564 | Summer Guys | พัค กวัง-บก | OTT |
| 2564-2565 | นางในใจกล้า | จอง แบค-อิก | MBC |
| 2564-2565 | The World of My 17 Season 2 | จอง อู-กยอง | tvND |
| 2566 | Pandora: Beneath the Paradise | ชา พิล-ซึง / แบคโอ | tvN |
ผลงานการแสดง > ภาพยนตร์

| พ> ศ. | เรื่อง | บทบาท |
| --- | --- | --- |
| 2564 | Twenty Hacker | พัค แจ-มิน |
ผลงานการแสดง > รายการโทรทัศน์

| พ> ศ. | รายการ | บทบาท | หมายเหตุ |
| --- | --- | --- | --- |
| 2560 | พรอดิวซ์ 101 (ฤดูกาล 2) | ผู้เข้าแข่งขัน | ได้ลำดับที่ 22 |
| 2561 | Dunia: Into a New World Season 1 |  |  |
| 2562 | King of Mask Singer | ผู้เข้าแข่งขัน | EP 219 |
ผลงานการแสดง > มิวสิกวีดีโอ

| พ> ศ. | เพลง | ศิลปิน |
| --- | --- | --- |
| 2560 | I've Got A Feeling (느낌이 와) | S.I.S |
แหล่งข้อมูลอื่น

คว็อน ฮย็อน-บิน ที่อินสตาแกรม
คว็อน ฮย็อน-บิน ที่อินเทอร์เน็ตมูวีเดตาเบส
วีดยาเยโว

| วีดยาเยโว Видяево |
| --- | --- |
เขตที่อยู่อาศัย
   ธง ตราอาร์ม
ที่ตั้งของวีดยาเยโว 
วีดยาเยโวที่ตั้งของวีดยาเยโวแสดงแผนที่รัสเซียวีดยาเยโววีดยาเยโว (รัสเซีย)แสดงแผนที่รัสเซีย
พิกัด:  69°19′N 32°48′E﻿ / ﻿69.317°N 32.800°E﻿ / 69.317; 32.800
ประเทศ: รัสเซีย
หน่วยองค์ประกอบ: แคว้นมูร์มันสค์
สถาปนา: ค.ศ. 1958
การปกครอง
 • นายกเทศมนตรี: เอส. ดูโบวอย
ความสูง: 5 เมตร (16 ฟุต)
ประชากร (สำมะโนครัวปี 2010)
 • ทั้งหมด: 5,771 คน
สถานะการบริหาร
 • เขตย่อยของ: เขตปกครองพิเศษแบบปิด วีดยาเยโว
 • เมืองศูนย์กลางทางการบริหารของ: เขตปกครองพิเศษแบบปิด วีดยาเยโว
สถานะเทศบาล
 • เขตเมือง: เขตเมืองวีดยาเยโว
 • เมืองศูนย์กลางทางการบริหารของ: เขตเมืองวีดยาเยโว
รหัสไปรษณีย์: 184372
รหัสโทรศัพท์: +7 81553
รหัส OKTMO: 47735000101
เว็บไซต์: www.zatovid.ru
แผนที่ฐานทัพของกองเรือเหนือ
วีดยาเยโว (รัสเซีย: Видя́ево) เป็นชุมชนที่อยู่อาศัยในชนบทแบบเขตปิดในแคว้นมูร์มันสค์ ประเทศรัสเซีย แม้จะมีสถานะเป็นชุมชนชนบท แต่ในเชิงเทศบาลกลับถูกรวมเป็น เขตเมืองวีดยาเยโว เนื่องจากสถานะดังกล่าวเป็นสถานะเดียวที่กฎหมายของรัฐบาลกลางอนุญาตสำหรับเขตที่อยู่อาศัยแบบปิด ประชากร: 5,771 (การสำรวจสำมะโนประชากรในปี ค.ศ. 2010); 6,307 (สำมะโนประชากร ค.ศ. 2002)
วีดยาเยโวมีชื่อเสียงในฐานะที่ตั้งของฐานทัพเรือที่ตั้งอยู่ในอาราและอูรา โดยชุมชนตั้งอยู่บริเวณฝั่งตะวันออกของอ่าวอูรา
ธรรม

ธรรม หมายถึง สภาพที่ทรงไว้, ธรรมดา, ธรรมชาติ, สภาวธรรม, สัจจธรรม, ความจริง; เหตุ, ต้นเหตุ; สิ่ง, ปรากฏการณ์, ธรรมารมณ์, สิ่งที่ใจคิด; คุณธรรม,ความดี, ความถูกต้อง, ความประพฤติชอบ; หลักการ, แบบแผน, ธรรมเนียม, หน้าที่; ความชอบ, ความยุติธรรม; พระธรรม, 
ท่านพุทธทาสภิกขุ ให้คำนิยามไว้ในหนังสือของท่านว่า ธรรม มีความหมายที่ยิ่งใหญ่ ไม่สามารถหาคำพูดที่เป็นภาษาของมนุษย์มานิยามได้ แต่ขอนิยามให้เข้าใจพอสังเขปไว้ด้วยความว่า หน้าที่ เพราะไม่มีสิ่งใดในสากลโลกที่ไม่มีหน้าที่ ธรรมนั้นคือความเที่ยงธรรม ยุติธรรม ในหลักธรรมนั้น
พระธรรมในศาสนาพุทธ

ศาสนาพุทธเรียกธรรมว่าพระธรรม คือหลักความเป็นไปของโลก เน้นความจริงที่เกิดขึ้นกับโลก การเกิด ดับ ไม่มุ่งเน้นความสบาย พระพุทธศาสนาสอนให้มุ่งเน้นในส่วนที่โลกกำลังดำเนินอยู่ เกี่ยวพัน เกี่ยวข้องกับระบบทั้งมวล เราอยู่ในจักรวาล ก็ย่อมดำเนินตามระบบของจักรวาล เราอยู่ในโลกก็ย่อมดำเนินตามระบบของโลก ทุกอย่างล้วนเกี่ยวข้องกับธรรมชาติ ธรรมชาติก็คือระบบ ทุกอย่างพัวพันกับระบบ พระพุทธเจ้าสอนให้รู้จักระบบ และอยู่บนระบบได้อย่างเป็นสุข รู้ทันระบบ ดำเนินอยู่ในระบบได้อย่างเป็นสุข ไม่ระแวงกับระบบ แต่สามารถอยู่ในขณะที่ระบบกำลังกลั่นแกล้งเราได้ อยู่กับธรรมชาติ ได้อย่างเป็นสุข รู้ทางพ้นจากทุกข์ หรือพ้นจากระบบได้ในทางที่ถูกต้อง เหมาะสม นี่คือ หลักธรรมในพระพุทธศาสนาที่แท้จริง
ในพระไตรปิฎกของพุทธศาสนาจะพบคำว่า ธรรมและวินัย ควบกันไปเช่นพระพุทธเจ้า ตรัสไว้ว่า
อานนท์  !   ธรรมวินัยใดอันเราแสดงแล้ว   บัญญัติแล้วแก่เธอทั้งหลาย   ธรรมและวินัยนั้นจักเป็นศาสดาของเธอทั้งหลายโดยกาลล่วงไปแห่งเรา
คำว่า ธรรม สมเด็จพระพุทธโฆษาจารย์ (ประยุทธ์ ปยุตฺโต) และหลวงพ่อพุทธทาสกล่าวว่า คือ
ธรรมชาติ
กฎของธรรมชาติ
หน้าที่ตามกฎของธรรมชาติ
การได้รับผลตามกฎของธรรมชาติ
คำว่า ธรรม นั้น สมเด็จพระพุทธโฆษาจารย์ (ประยุทธ์ ปยุตฺโต)กล่าวไว้ว่า คือ สภาพที่ทรงไว้, ธรรมดา, ธรรมชาติ สภาวะธรรม, สัจธรรม, ความจริง, เหตุ, ต้นเหตุ, สิ่ง, ปรากฏการณ์ ฯลฯ
บุศนันทน์ อึ๊งบำรุงพันธุ์

บุศนันทน์ อึ๊งบำรุงพันธ์ (ชื่อเล่น: ครีม; 22 มีนาคม พ.ศ. 2539 – ) เป็นนักแบดมินตันชาวไทย
ประวัติ

บุศนันทน์ สำเร็จการศึกษา นิเทศศาสตร์บัณฑิต จากจุฬาลงกรณ์มหาวิทยาลัย (รุ่น 50)
บุศนันทน์เข้าแข่งขันรายการโยเน็กซ์โอเพนเจแปน 2012 ซึ่งอยู่ในอันดับที่ 13 ของโลก และอันดับ 3 ของโลกในรุ่นเยาวชน
พ.ศ. 2555 บุศนันทน์ได้รับการพิจารณาชื่อเข้าชิงรางวัลนักแบดมินตันยอดเยี่ยมแห่งปี 2012 จากสหพันธ์แบดมินตันโลก และในวันที่ 13 ตุลาคม พ.ศ. 2556 เธอได้ครองแชมป์การแข่งขันประเภทหญิงเดี่ยวรายการ โยเน็กซ์ดัตช์โอเพน 2013 โดยเป็นฝ่ายชนะกู จวน ซึ่งเป็นนักแบดมินตันจากประเทศสิงคโปร์ ที่ 2-0 เกม ด้วยผลการแข่ง 21-12, 21-12
ผลงานในระดับอาชีพ

บุศนันทน์ อึ๊งบำรุงพันธ์ เป็นลูกสาวของบุญลือ กับ จีรนันทน์ อึ๊งบำรุงพันธ์ ในเดือนพฤษภาคม พ.ศ. 2555 บุศนันทน์เข้าแข่งขันรายการโยเน็กซ์ซันไรท์มาเลเซียโอเพนกรังด์ปรีซ์โกลด์ 2012 เธอได้เป็นผู้ชนะเลิศในการแข่งขันสำคัญระดับนานาชาติเป็นครั้งแรก จากนั้น ช่วงต้นเดือนพฤศจิกายนของปีเดียวกันนี้ บุศนันทน์ได้เข้าแข่งขันแบดมินตันชิงแชมป์เยาวชนโลก 2012 ประเภทหญิงเดี่ยวและสามารถเข้าสู่รอบก่อนรองชนะเลิศได้สำเร็จ และช่วงปลายเดือนพฤศจิกายน พ.ศ. 2555 เธอเข้าแข่งขันรายการมาเก๊าโอเพน 2012
เดือนมีนาคม พ.ศ. 2556 บุศนันทน์เข้าแข่งขันศึกสวิสโอเพน 2013 และในเดือนมิถุนายนของปีเดียวกันนี้ บุศนันทน์เข้าแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทหญิงเดี่ยวในฐานะมือวางอันดับ 7 ของรายการ และได้ตำแหน่งรองชนะเลิศ โดยเป็นฝ่ายแพ้ต่อรัชนก อินทนนท์ ที่ 2-1 เกม ในการแข่งขันกีฬาโอลิมปิก 2020 ณ กรุงโตเกียว ประเทศญี่ปุ่น เธอสามารถทำได้ถึงรอบ 16 คนสุดท้าย ในการแข่งขันประเภทหญิงเดี่ยว โดยพ่ายแพ้อันเซยัง มือวางอันดับ 8 ของโลก 0-2 เกม เมื่อวันที่ 29 กรกฎาคม 2564
เกียรติประวัติ

พ.ศ. 2554 - ชนะเลิศหญิงเดี่ยว, หญิงคู่ รุ่นอายุไม่เกิน 15 ปี การแข่งขันแบดมินตันยุวชนโลก ครั้งที่ 45 ประเทศสกอตแลนด์
พ.ศ. 2554 - ชนะเลิศหญิงเดี่ยวทั่วไป แบดมินตันอาชีพประเทศไทย 2554 สนามที่ 2 จังหวัดนครปฐม
พ.ศ. 2554 - ชนะเลิศหญิงเดี่ยว, หญิงคู่ รุ่นอายุไม่เกิน 16 ปี การแข่งขันแบดมินตันเอสซีจีจูเนียร์
พ.ศ. 2555 - อันดับ 3 เยาวชนเอเชีย 2013 ที่เมืองกิมซอน ประเทศเกาหลีใต้
พ.ศ. 2555 - อันดับ 3 หญิงเดี่ยว, หญิงคู่ ศึกเวียดนามโอเพ่น กรังด์ปรีซ์ โกลด์ 2012 ณ โฮจิมินห์ซิตี ประเทศเวียดนาม
พ.ศ. 2555 - ชนะเลิศหญิงเดี่ยว โยเน็กซ์ซันไรท์ มาเลเซีย โอเพ่น กรังด์ปรีซ์ โกลด์ 2012 ณ โจโฮร์บะฮ์รู ประเทศมาเลเซีย
พ.ศ. 2555 - รองชนะเลิศ มาเก๊า กรังด์ปรีซ์ โกลด์ 2012
พ.ศ. 2556 - รองชนะเลิศหญิงเดี่ยว แบดมินตันไทยแลนด์ โอเพ่น กรังด์ปรีซ์ โกลด์ 2017
พ.ศ. 2560 - ชนะเลิศหญิงเดี่ยว แบดมินตันไทยแลนด์ มาสเตอร์ส กรังด์ปรีซ์ โกลด์ 2017
พ.ศ. 2560 - รองชนะเลิศหญิงเดี่ยว แบดมินตันไทยแลนด์ โอเพ่น กรังด์ปรีซ์ โกลด์ 2016
พ.ศ. 2564 - ชนะเลิศหญิงเดี่ยว แบดมินตันออร์เลอ็องมาสเตอร์ส 2021 บีดับเบิลยูเอฟ เวิลด์ทัวร์ ระดับซูเปอร์ 100 ณ ประเทศฝรั่งเศส
พ.ศ. 2564 - ชนะเลิศหญิงเดี่ยว แบดมินตันไฮโล โอเพ่น 2021 ระดับเวิลด์ทัวร์ 500 ณ ประเทศเยอรมนี
พ.ศ. 2565 - ชนะเลิศหญิงเดี่ยว แบดมินตันอินเดีย โอเพ่น 2022 ระดับเวิลด์ทัวร์ 500 ณ ประเทศอินเดีย
พ.ศ. 2567 - ชนะเลิศหญิงเดี่ยว แบดมินตัน แคนาดา โอเพ่น 2024 ระดับเวิลด์ทัวร์ 500 ณ ประเทศแคนาดา
รางวัลที่ได้รับ

พ.ศ. 2557 - รางวัลนักกีฬาดาวรุ่งยอดเยี่ยมแห่งปี สยามกีฬาอวอร์ดส์ ครั้งที่ 8
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บุศนันท์ อึ๊งบำรุงพันธ์
บุศนันทน์ อึ๊งบำรุงพันธุ์ ที่ BWF.tournamentsoftware.com (ในภาษาอังกฤษ)
Cream Busanan Fanpage ที่เฟซบุ๊ก
| ด ค กนักกีฬาทีมชาติไทยที่ได้เหรียญรางวัลโอลิมปิกเยาวชน |
| --- | --- | --- |
 ฤดูร้อน 2010  2014  2018  ฤดูหนาว 2020  2024 
|  เหรียญทอง |  วรวงษ์ พงษ์พานิช  พิสิษฐ์ พูดฉลาด  ทรัพย์สิรี แต้รัตนชัย  ศิริพร แก้วดวงงาม  พาณิภัค วงศ์พัฒนกิจ  รัตนาพร ปักการะถา  ดวงอักษร ใจดี  กานต์ธิดา แสงสิน  อาฒยา ฐิติกุล  วันชัย หลวงนิติกุล  พัณพัชรา สมนึก  อธิชัย เพิ่มทรัพย์  |  |
|  เหรียญเงิน |  สิริวิมล ประมงคล  จตุภูมิ ชินวงศ์  ชิดชนก พูลทรัพย์สกุล  ศักดิ์ดา มีบุญ  สาริศา สุวรรณเชษฐ์  ณัฐวัฒน์ ชมชื่น  นฤพงษ์ เทพเสน  ทิพย์วรา จรถวิล  ศราวุธ สุขเทศ  พรทิพย์ บัวป่า  อาเยเซ กัมเปออล  |  |
|  เหรียญทองแดง |  แดนไท บุญมา  สุภมาส แสงจันทร์  บุศนันทน์ อึ๊งบำรุงพันธุ์  พิทยาภรณ์ ไชยวรรณ  วีระพล จงจอหอ  |  |
โค้ชอุดมกำลังให้คำแนะนำแก่บุศนันทน์
เรือดำน้ำรัสเซียคูสค์ (เค-141)

| --- | --- |

ประวัติ
รัสเซีย
ชื่อ: K-141 คูสค์
ตั้งชื่อตาม: ยุทธการที่คูสค์
ปล่อยเรือ: ค.ศ. 1990
เดินเรือแรก: ค.ศ. 1994
เข้าประจำการ: 30 ธันวาคม ค.ศ. 1994
Stricken: 12 สิงหาคม ค.ศ. 2000
ความเป็นไป: ลูกเรือทั้งหมด 118 นายเสียชีวิตในความลึก 100 m (330 ft) ในทะเลแบเร็นตส์ เมื่อวันที่ 12 สิงหาคม ค.ศ. 2000
สถานะ: กู้ขึ้นจากก้นทะเล (ยกเว้นหัวเรือ) ลากจูงไปยังอู่ต่อเรือ และรื้อถอน
ลักษณะเฉพาะ
ชั้น::  ข้อผิดพลาดสคริปต์: ฟังก์ชัน "sclass" ไม่มีอยู่
ขนาด (ระวางขับน้ำ)::  13,400 ถึง 16,400 ตัน (13,200 ถึง 16,100 long ton; 14,800 ถึง 18,100 short ton)[โปรดขยายความ]
ความยาว::  154.0 m (505.2 ft)
ความกว้าง::  18.2 m (60 ft)
กินน้ำลึก::  9.0 m (29.5 ft)
ระบบขับเคลื่อน::  เครื่องปฏิกรณ์นิวเคลียร์ OK-650b 2 เครื่อง (HEU <= 45%) กังหันไอน้ำ 2 ตัว ใบพัด 7 ใบ 2 ตัว
ความเร็ว::  32 นอต (59 กิโลเมตรต่อชั่วโมง; 37 ไมล์ต่อชั่วโมง) ใต้น้ำ, 16 นอต (30 กิโลเมตรต่อชั่วโมง; 18 ไมล์ต่อชั่วโมง) ลอยน้ำ
ทดสอบความลึก::  300 ถึง 500 m (980 ถึง 1,640 ft) โดยการประเมินที่แตกต่างกัน
อัตราเต็มที่::  เจ้าหน้าที่ 44 นาย ลูกเรือ 68 นาย
ยุทโธปกรณ์::  ขีปนาวุธ SS-N-19/P-700 Granit 24 ลูก ท่อตอร์ปิโด 533 mm (21 in) 4 ท่อ และ 650 mm (26 in) 2 ท่อ (หัวเรือ); ตอร์ปิโด 24 ลูก
หมายเหตุ::  ท่าเรือบ้าน: วีดยาเยโว, รัสเซีย
K-141 คูสค์ (รัสเซีย: Курск) เป็นเรือดำน้ำชั้นออสการ์ II ที่ใช้พลังงานนิวเคลียร์และติดขีปนาวุธนำวิถีของกองทัพเรือรัสเซีย เมื่อวันที่ 12 สิงหาคม ค.ศ. 2000 K-141 คูสค์ ได้อับปางลงในทะเลแบเร็นตส์เป็นเหตุให้ลูกเรือทั้ง 118 นายเสียชีวิต
การก่อสร้าง

K-141 คูสค์ เป็นเรือดำน้ำโครงการ 949A ชั้น อันเตย์ (รัสเซีย: Антей, หมายถึง อันเทอัส) ซึ่งเป็นเรือดำน้ำชั้นออสการ์ที่รู้จักกันในชื่อ ออสการ์ II ตามรายงานชื่อรหัสของนาโต้และเป็นเรือดำน้ำลำรองสุดท้ายของชั้นออสการ์ II ที่ถูกออกแบบและอนุมัติในสหภาพโซเวียต การก่อสร้างเริ่มต้นในปี ค.ศ. 1990 ที่อู่ต่อเรือทางทหารของกองทัพเรือโซเวียตในเมืองเซเวรอดวินสค์ใกล้อาร์ฮันเกลสค์ในพื้นที่ตอนเหนือของสาธารณรัฐสังคมนิยมโซเวียตรัสเซีย ระหว่างการก่อสร้างเรือ K-141 สหภาพโซเวียตได้ล่มสลาย แต่การก่อสร้างยังคงดำเนินต่อไป และเรือลำนี้กลายเป็นหนึ่งในเรือรบลำแรกที่สร้างเสร็จหลังการล่มสลายดังกล่าว ในปี ค.ศ. 1993 K-141 ได้รับการตั้งชื่อว่า คูสค์ ตาม ยุทธการที่คูสค์ เนื่องในโอกาสครบรอบ 50 ปีของยุทธการนี้ K-141 ได้ตกเป็นกรรมสิทธิ์ของรัสเซียและถูกปล่อยลงน้ำในปี ค.ศ. 1994 ก่อนที่จะเข้าประจำการในกองทัพเรือรัสเซียเมื่อวันที่ 30 ธันวาคม ในฐานะส่วนหนึ่งของกองเรือภาคเหนือของรัสเซีย
คูสค์ ได้รับมอบหมายให้ประจำอยู่ที่ท่าเรือต้นทางในวีดยาเยโว แคว้นมูร์มันสค์
แหล่งข้อมูลอื่น

Project 949 Granit / Oscar I Project 949A Antey / Oscar II
BBC: Kursk mistakes haunt Russia
Siegel, Robert; Moore, Robert (13 January 2003). "'A Time to Die': The Kursk Disaster". NPR. สืบค้นเมื่อ 14 September 2009.
Kursk on the wrecksite, chart and position
Kursk memorial website
Risks and hazards during the recovery of the Kursk
A detailed timeline of the recovery operations
Raising the Kursk, 31-minute technical documentary video
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  ลัตเวีย  เช็กเกีย 
ภาพเงาของเรือดำน้ำชั้นออสการ์ II
จอน แม็กลาฟลิน

สำหรับนักกีตาร์แจ๊ซชาวอังกฤษ ดูที่ จอห์น แม็กลาฟลิน
| จอน แม็กลาฟลิน |
| --- | --- |

ข้อมูลพื้นฐาน
ชื่อเกิด: โจนาธาน แม็กลาฟลิน
เกิด: 27 กันยายน พ.ศ. 2525 (42 ปี)
ที่เกิด: แอนเดอร์สัน รัฐอินดีแอนา สหรัฐอเมริกา
แนวเพลง: ป๊อป, ร็อก
อาชีพ: นักร้อง, นักแต่งเพลง
เครื่องดนตรี: เปียโน, กีตาร์
ช่วงปี: พ.ศ. 2547 - ปัจจุบัน
ค่ายเพลง: ไอส์แลนด์เดฟแจมเรคอร์ดส   พ.ศ. 2549 - ปัจจุบัน

เว็บไซต์: Jonmcl.com
จอน แม็กลาฟลิน (อังกฤษ: Jon McLaughlin) เกิดเมื่อวันที่ 27 กันยายน พ.ศ. 2525 ที่เมืองแอนเดอร์สัน รัฐอินดีแอนา สหรัฐอเมริกา เป็นนักร้องและนักประพันธ์เพลงชาวอเมริกา ออกอัลบั้มอีพีแรกเป็นอัลบั้มอิสระในชื่อว่า อัปอันทิลนาว
จอนเรียนเปียโนแต่ครั้งวัยเยาว์ และชนะการประกวดดนตรีที่โรงเรียนในระดับมัธยมศึกษา อันเป็นจุดเริ่มต้นของเขาในวงการดนตรี จนกระทั่งในปี พ.ศ. 2549 เขาได้เซ็นสัญญากับค่ายไอส์แลนด์เรคอร์ดส และได้ออกอัลบั้ม อินดีแอนา โดยชื่ออัลบั้มมีที่มาจากรัฐที่เขาเติบโตมา นอกจากนี้ จอนยังได้ขับร้องเพลง "โซโคลส" เพลงประกอบภาพยนตร์เรื่อง มหัศจรรย์รักข้ามภพ (อังกฤษ: Enchanted) ซึ่งเพลงประกอบภาพยนตร์เรื่องดังกล่าวได้รับการเสนอชื่อเข้าชิงรางวัลออสการ์ถึง 3 รางวัล รวมั้งเพลง "โซโคลส" ทั้งนี้จอนได้ร้องสดเพลงนี้ในงานประกาศผลรางวัลออสการ์ ครั้งที่ 80อีกด้วย
เพลงของจอนส่วนมากเป็นเพลงแนวป๊อปและร็อก ซึ่งใช้ประกอบละครชุดหลายเรื่องในสหรัฐอเมริกา เพลงของจอนได้รับการวิพากษ์วิจารณ์จากสื่อหลายแขนง นอกจากนี้จอนยังร่วมงานการนักร้องคนอื่นๆอีกหลายท่าน ปัจจุบันจอนมียอดขายอัลบั้มในสหรัฐอเมริกากว่า 105,000 ชุด
ประวัติ > ชีวิตในวัยเยาว์และก้าวแรกในวงการดนตรี

จอน แม็กลาฟลิน เกิดเมื่อวันที่ 27 กันยายน พ.ศ. 2525 ที่เมืองแอนเดอร์สัน รัฐอินดีแอนา สหรัฐอเมริกา เขาเริ่มเรียนเปียโนตั้งแต่ในวัยเยาว์ ในช่วงมัธยมศึกษา เขาเว้นว่างจากการฝึกเปียโนเนื่องมาจากประสบอุบัติเหตุที่ข้อมือของเขา จนกระทั่งช่วงมัธยมศึกษาตอนปลาย เขากลับมาเล่นเปียโนอีกครั้งหนึ่ง จอนเข้าเรียนที่วิทยาลัยดนตรีท้องถิ่น ในระหว่างนั้น เขาได้เรียนเปียโน และใช้เวลาว่างในการประพันธ์เพลง ในระหว่างเรียนนั้น จอนชนะการประกวดดนตรีที่โรงเรียนอันเปิดโอกาสให้จอนสู่วงการดนตรี
จอนเข้าศึกษาระดับอุดมศึกษาที่มหาวิทยาลัยแอนเดอร์สันในสาขาดนตรี และออกอัลบั้มอีพีอิสระในชื่อว่า อัปอันทิลนาว (อังกฤษ: Up Until Now) ในปี พ.ศ. 2546 เขาได้เซ็นสัญญากับค่าย Orangehaus Records และได้ออกอัลบั้มอีพีในชื่อเดียวกับเขาเองในปี พ.ศ. 2547 และ ในปีถัดมาเขาได้ออกอัลบั้มอีพี ซองไอโรทแอนด์เลเทอร์เรคอร์ด ซึ่งขึ้นอันดับ 1 ในเว็บไซต์อแวร์สโตร์ นอกจากนี้ยังได้จัดคอนเสิร์ตทัวร์ทั่วประเทศ และได้ขยายฐานแฟนเพลงของเขาด้วยการเล่นที่ทะเลสาบทิมเบอร์วูฟ ซึ่งเป็นค่ายวัยรุ่น โดยใช้เพลงจากอัลบั้มอีพี จอนแม็กลาฟลิน
กิจกรรมการกุศล

จอนร่วมกับกาเรธ บลูคส์, แพท สีนาทาร์ และนีล กีแรลโด บริจาคเงินกว่า 5 ล้านเหรียญสหรัฐแก่มูลนิธิสตาร์คีย์เฮียริง มูลนิธิช่วยเหลือผู้พิการทางโสตประสาท  เขาร่วมงาน "ร็อกเดอะกาซาปห์" ของมูลนิธิเซอร์ริชาร์ด แบรนสัน อันเป็นมูลนิธิไม่แสวงหาผลกำไรเพื่อพัฒนาสิ่งแวดล้อม และสังคม เมื่อวันที่ 23 ตุลาคม พ.ศ. 2551  นอกจานี้จอนยังร่วมแสดงดนตรีในงาน "ยูนิเซฟสโนว์เฟลกบอล ประจำปี ค.ศ. 2008" ของยูนิเซฟ ซึ่งจัดขึ้นเพื่อหารายได้เข้ากองทุนยูนิเซฟ โดยแสดงเพลง "บีตติงมายฮาร์ต" เมื่อวันที่ 2 ธันวาคม พ.ศ. 2551
ผลงาน > อัลบั้ม

อินดีแอนา 
 (2550)
โอเคนาว 
 (2551)
ผลงาน > อีพี

อัปอันทิลนาว 
 (2546)
จอนแม็กลาฟลิน 
 (2547)
ซองไอโรทแอนด์เลเทอร์เรคอร์ด
(2548)
อินดรัสทรี 
 (2550)